Unionen har som mål at styrke sit videnskabelige og teknologiske grundlag ved gennemførelse af et europæisk forskningsrum med fri bevægelighed for forskere samt videnskabelig og teknologisk viden, at fremme udviklingen af sin konkurrenceevne, herunder industriens konkurrenceevne. I dette øjemed opmuntrer den i hele Unionen virksomheder, herunder små og mellemstore virksomheder, forskningscentre og universiteter i deres indsats for forskning og teknologisk udvikling af høj kvalitet; den støtter deres samarbejdsbestræbelser, idet den i særdeleshed søger at gøre det muligt for forskerne at samarbejde frit på tværs af grænserne og for virksomhederne at udnytte mulighederne i det indre marked fuldt ud […] ved at fastlægge fælles standarder og ved at fjerne juridiske og fiskale hindringer for dette samarbejde. Med henblik på at nå disse mål gennemfører Unionen følgende aktioner, som skal supplere de aktioner, der iværksættes i medlemsstaterne: a) iværksættelse af programmer for forskning, teknologisk udvikling og demonstration gennem fremme af samarbejdet med og mellem virksomheder, forskningscentre og universiteter b) fremme af samarbejdet vedrørende forskning, teknologisk udvikling og demonstration i Unionen med tredjelande og internationale organisationer c) formidling og nyttiggørelse af resultaterne af aktiviteter vedrørende forskning, teknologisk udvikling og demonstration i Unionen d) fremme af uddannelse og mobilitet for forskere i Unionen. (Traktatens artikel 179 og 180)

Mål Organet skal produktivt og effektivt forvalte de programmer, som det har ansvar for under syvende rammeprogram (RP7) (programmet »Mennesker«, SMV-aktionerne under programmet »Kapacitet« og temaerne »Rummet og Sikkerhed« i programmet »Samarbejde«), levere produktive og effektive ydelser til forskersamfundet og yde centraliseret RP7-støtte til Kommissionens respektive tjenester med ansvar for alle områder af særprogrammerne »Samarbejde«, »Kapacitet« og »Mennesker«. For at sikre en produktiv og effektiv programgennemførelse søger organet — som drivkraft for det europæiske forskningsrum — at forbedre projektforvaltningen, skabe tæt kontakt til de endelige støttemodtagere og gøre Den Europæiske Union meget synlig.

Opgaver I forbindelse med forvaltningen af projekter indgår og forvalter organet tilskudsaftaler, hvilket indebærer følgende: — udarbejdelse og offentliggørelse af forslagsindkaldelser — evaluering af forslag — udarbejdelse og undertegnelse af tilskudsaftaler — overvågning af projektgennemførelsen, herunder godkendelse af rapporter og andre resultater — betalinger, inddrivelser og pålæggelse af sanktioner i henhold til artikel 114, stk. 4, i den almindelige finansforordning, især når der ved efterfølgende revision hos de endelige støttemodtagere konstateres fejl i omkostningsanmeldelser — efterfølgende information og spredning af resultater. I forbindelse med FP7-støttetjenester varetager organet følgende opgaver: — administrativ støtte til offentliggørelse af forslagsindkaldelser — forvaltning af den elektroniske modtagelse af forslag — støtte til fjernevalueringer og evalueringer på stedet — støtte til udarbejdelse af breve om udnævnelse af eksperter og betalinger til eksperter — forvaltning af den centrale RP7-deltagerdatabase (Unique Registration Facility — URF), herunder støtte til kontrol af de udvalgte støttemodtageres finansielle kapacitet — forvaltning af Spørgetjenesten (Research Enquiry Service).

1 — Styrelseskomité Består af fem medlemmer udpeget af Kommissionen. Styrelseskomitéen vedtager organets organisationsplan og dets årlige arbejdsprogram, når Kommissionen har godkendt dem. Den vedtager endvidere organets driftsbudget og dets årlige aktivitetsrapport. 2 — Direktøren Udnævnes af Europa-Kommissionen, forvalter organet sammen med styrelseskomitéen, gennemfører driftsbudgettet, indfører forvaltningssystemer og systemer for intern kontrol, som er tilpasset organets opgaver, og udarbejder de rapporter, som organet skal forelægge for Kommissionen. 3 — Ekstern revision Revisionsretten. 4 — Dechargemyndighed Parlamentet efter henstilling fra Rådet.

Operationelt budget 811,2 millioner euro i forpligtelsesbevillinger og 679,5 millioner euro i betalingsbevillinger. Organet gennemfører Kommissionens operationelle budget i henhold til en kommissionsafgørelse om uddelegering. Driftsbudget 21,6 millioner euro. Organet gennemfører driftsbudgettet selvstændigt. Ansatte pr. 31. december 2009 88 midlertidige stillinger i stillingsfortegnelsen, hvoraf de 72 var besat. Kontraktansatte: 261 stillinger planlagt, hvoraf de 238 var besat pr. 31. december 2009. Ansatte i alt Med ansvar for: — programforvaltning: 169 — RP7-støttetjenester: 73 — administrative opgaver: 69.